พอดีแฟน(ผญ) มีอาการมีตุ่มคล้ายๆสิวนูน คล้ายๆก่อนไขมัน ในรูหูกลางๆ มีอาการปวดหู ตลอดเวลา กดแล้วเจ็บ.
สวัสดีค่ะ งาน,ตุ่มที่อยู่ในหู ดูคล้ายสิว ก็น่าจะเป็น สิวในรูหู ซึ่งเกิดจากการอุดตันของต่อมไขมัน เหมือนกับการเกิดสิวที่ใบหน้า มักทำให้มีอาการเจ็บเล็กน้อยได้ และหากมีการอักเสบติดเชื้อเกิดขึ้น ก็จะมีอาการเจ็บปวดมากขึ้นได้ค่ะสำหรับปัจจัยที่กระตุ้นให้เกิดสิว เช่น การใช้ไม้เข้าไปแคะหู การใช้นิ้วถูรูหู การใส่หูฟังที่คับแน่น หรือไม่สะอาด ความไม่สมดุลของฮอร์โมน การระคายเคืองจากยาสระผม ครีมนวดผม หรือครีมต่างๆ ที่เข้าไปในช่องหู เป็นต้นหากอาการปวดเป็นไม่มาก สิวก็จะสามารถหายได้เองเหมือนกับการเป็นสิวที่ใบหน้า ในเบื้องต้น ก็ควรหลีกเลี่ยงการแคะหู ไม่ใช้นิ้วมือไปจับถู นวดหรือกด งดการใส่หูฟัง ระวังอย่าให้น้ำเข้าหู โดยงดการเล่นน้ำ เวลาอาบน้ำ ควรใช้สำลีมาอุดหูไว้ หรือใส่หมวกอาบน้ำให้คลุมมาถึงใบหู เป็นต้นแต่หากมีอาการปวดมาก แสดงว่าสิวอาจอักเสบมากขึ้นจนกลายเป็นฝีหนอง หรืออาจมีการอักเสบของรูหูชั้นนอกร่วมด้วย ดังนั้น หากอาการปวดไม่ดีขึ้น เป็นมากขึ้น หรือมีน้ำหรือหนองไหลจากรูหู ก็ควรไปพบแพทย์เพื่อรักษาค่ะ